Diari Oficial de la Generalitat Valenciana


Sumari del DOGV 7140, del 28-10-2013 (2013/9987)

Notificació de la sentència dictada en el procediment ordinari número 1140/2011.
--------------------------------------------------------------------------------

### Dades del document

Número de DOGV
:   7140

Data del DOGV
:   28-10-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/9987


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el procediment ordinari número 1140/2011. [2013/9987]  
Tomás Mora Zaragozá, secretari del Jutjat de Primera Instància número 1 de Benidorm.  
En les actuacions de juí ordinari 1140/2011, seguides a instàncies de la procuradora M.ª Teresa Cortés Claver, en nom i representació de Marta Elena Fernández, contra Benidorm Promociones, SA, s'ha dictat la sentència que té l'encapçalament i la part dispositiva que, literalment, són com seguix:  
«Sentència número 115/2013  
Benidorm, 20 de maig de 2013  
1. Estime íntegrament la demanda interposada per Marta Elena Fernández Gómez de Gründfeld, representada per la procuradora la senyora Cortés Claver, i declare que l'immoble de finca urbana, habitatge siti a Benidorm, edifici Aquarium, torre III, planta 2a, lletra G, número 0098, de propietat horitzontal, i que està inscrit al Registre de la Propietat número 2 de Benidorm en el tom 443, llibre 67, foli 121, finca 6797, inscripció 1a, segons la nota simple informativa que s'adjunta a l'escrit de demanda com a document número 4, i que afronta, per la part de davant nord, amb el corredor accés; pel fons sud, amb les volades de terrenys de la urbanització; per la dreta est, amb l'apartament lletra H; per l'esquerra oest, amb l'apartament lletra F, li pertany en ple domini, amb caràcter de guanys, per haver-lo adquirit per títol de compravenda, atorgada en un contracte privat de data 10 de novembre de 1978 (document núm. 1 de la demanda), i condemne la demandada Benidorm Promociones, SA, a sotmetre's a esta declaració, així com atorgar a favor de l'actora, si així ho sol·licita en l'execució d'esta sentència, una escriptura notarial en què s'eleve a document públic l'esmentat document privat d'adquisició, en el termini màxim d'un mes comptador des de la data de notificació d'esta resolució; amb l'advertència que la seua negativa a l'atorgament serà suplida per este tribunal, i s'atorgarà el document públic esmentat amb les formalitats legals; i s'ordenarà la cancel·lació de les inscripcions registrals contradictòries amb la del domini declarat de l'actora, realitzat per esta resolució, que bé podria ser títol suficient per a la inscripció.  
2. Condemne a costes la demandada.  
Expediu-ne una testimoniança i uniu-la a les actuacions i incloeu l'original en el llibre de sentències.  
Notifiqueu esta resolució a les parts que s'han personat, en el termini dels cinc dies següents al de la data d'esta notificació, i feu-los saber que no és ferma i que en contra es pot interposar un recurs d'apel·lació per a l'Audiència Provincial d'Alacant; per a això, si pertoca, cal presentar un escrit de preparació del recurs en este Jutjat, en el termini dels vint dies següents a la notificació, on s'esmente la resolució objecte de recurs, i on es manifeste la voluntat de recórrer-hi, amb la indicació de les al·legacions en què es fonamente la impugnació (art. 458 LEC).  
Igualment, es fa saber a les parts que, per a interposar el recurs d'apel·lació esmentat adés, a més cal haver consignat en el compte d'este Jutjat el depòsit previst en la disposició addicional 15a de la Llei Orgànica del Poder Judicial (LOPJ), en la redacció que en fa la Llei Orgànica 1/2009, de 3 de novembre, apartat 3, lletra b, en la quantia de 50 euros; Així com liquidar la taxa que pertoque per aplicació de la Llei 10/2012, de 20 de novembre, per la qual es regulen determinades taxes en l'àmbit de l'Administració de justícia i de l'Institut Nacional de Toxicologia i Ciències Forenses (BOE 280, 21.11.2012).  
  
Esta és la meua sentència, que pronuncie, mane i firme, José Luis Fortea Gorbe, magistrat jutge titular del Jutjat de Primera Instància número 1 de Benidorm i partit.  
Publicació. La sentència anterior ha sigut donada, llegida i publicada pel magistrat jutge que subscriu, mentre celebrava audiència pública el dia de la seua data. En done fe.»  
I perquè valga de notificació al demandat rebel, Benidorm Promociones, SA, expedisc este edicte.  
  
Benidorm, 16 de setembre de 2013.- El secretari judicial: Tomás Mora Zaragozá.